ประกาศองค์การจัดการน้ำเสียประกาศองค์การจัดการน้ำเสียเรื่อง โครงสร้าง การจัดองค์กรในการดำเนินงาน สรุปอำนาจหน้าที่ที่สำคัญวิธีการดำเนินงาน และสถานที่ติดต่อเพื่อขอรับข้อมูลข่าวสาร------------ ด้วยประกาศคณะกรรมการข้อมูลข่าวสารของราชการ เรื่อง หลักเกณฑ์และวิธีเกี่ยวกับการจัดพิมพ์หรือจัดให้มีข้อมูลข่าวสารของราชการที่เกิดขึ้นก่อนวันที่พระราชบัญญัติข้อมูลข่าวสารของราชการพ.ศ. ๒๕๔๐ ใช้บังคับ ลงวันที่๒๔ มีนาคม ๒๕๔๑ ข้อ ๑ กำหนดให้หน่วยงานของรัฐรวบรวมข้อมูลข่าวสารของราชการตามมาตรา ๗ (๑) (๒) และ (๓)แห่งพระราชบัญญัติข้อมูลข่าวสารของราชการ พ.ศ. ๒๕๔๐ที่มีผลใช้บังคับอยู่และส่งลงพิมพ์ในราชกิจจานุเบกษา องค์การจัดการนำเสีย (อจน) จึงประกาศโครงสร้างการจัดองค์การในการดำเนินการสรุปอำนาจหน้าที่ที่สำคัญวิธีการดำเนินงานและสถานที่ติดต่อเพื่อขอรับข้อมูลข่าวสารหรือคำแนะนำในการติดต่อกับ อจน. ดังนี้ ข้อ ๑อจน. มีอำนาจหน้าที่ โครงสร้าง และการจัดองค์กรในการดำเนินงานดังนี้ ๑.๑ อำนาจหน้าที่ ๑.๑.๑ กระทำการต่าง ๆภายในขอบวัตถุประสงค์โดยการจัดให้มีระบบบำบัดน้ำเสียรวมสำหรับการบำบัดน้ำเสีย ภายในเขตพื้นที่จัดการน้ำเสีย รวมทั้งบริการหรือกิจกรรมต่อเนื่องที่เกี่ยวกับการจัดการน้ำเสียอย่างมีประสิทธิภาพในเชิงเศรษฐกิจ ๑.๑.๒ถือกรรมสิทธิ์มีสิทธิครอบครองหรือทรัพยสิทธิต่าง ๆ สร้าง ซื้อ ว่าจ้าง รับจ้างจัดหา ขาย จำหน่าย เช่าให้เช่า เช่าซื้อ ยืม ให้ยืม รับจำนำ รับจำนอง แลกเปลี่ยน โอน รับโอนหรือดำเนินการใด ๆ เกี่ยวกับทรัพย์สินทั้งในและนอกราชอาณาจักร ตลอดจนรับทรัพย์สินที่มีผู้อุทิศให้ ๑.๑.๓ สำรวจ วางแผนปฏิบัติการออกแบบ ก่อสร้าง ดำเนินการ จัดการและบำรุงรักษาระบบบำบัดน้ำเสียรวมรวมทั้งติดตามตรวจสอบผลการดำเนินงานของระบบบำบัดน้ำเสียรวมในเขตพื้นที่จัดการน้ำเสีย ๑.๑.๔ดำเนินการเกี่ยวกับการนำน้ำเสียกลับมาใช้ประโยชน์ใหม่และการผลิตพลังงานจากน้ำเสียเพื่อให้เป็นไปตามแผนจัดการคุณภาพสิ่งแวดล้อมตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติและตามข้อตกลงร่วม ๑.๑.๕ ทำข้อตกลงร่วม เพื่อให้การจัดการน้ำเสียในเขตพื้นที่จัดการน้ำเสียบรรลุเป้าหมายและมีประสิทธิภาพ ๑.๑.๖เก็บค่าบริการหรือค่าธรรมเนียมสำหรับการบำบัดน้ำเสียโดยระบบบำบัดน้ำเสียรวม ๑.๑.๗ กู้หรือยืมเงินภายในและภายนอกราชอาณาจักร ๑.๑.๘ให้กู้หรือให้ยืมเงินโดยมีหลักประกันด้วยทรัพย์สินเพื่อประโยชน์แก่กิจการของอจน. ๑.๑.๙ออกพันธบัตรหรือตราสารอื่นใดเพื่อการลงทุน ๑.๑.๑๐จัดตั้งบริษัทจำกัดหรือบริษัทมหาชนจำกัด เพื่อประกอบกิจการจัดการน้ำเสียในเขตพื้นที่จัดการน้ำเสีย ๑.๑.๑๑เข้าร่วมกิจกรรมกับหน่วยงานอื่นไม่ว่าจะเป็นของเอกชนหรือของรัฐ ทั้งในและนอกราชอาณาจักร หรือกับองค์การระหว่างประเทศ หรือถือหุ้นในบริษัทจำกัดหรือบริษัทมหาชนจำกัดทั้งนี้เพื่อประโยชน์แก่กิจการอันอยู่ในวัตถุประสงค์ของ อจน. ๑.๑.๑๒ ตั้งหรือรับเป็นตัวแทน ตัวแทนค้าต่าง หรือนายหน้า ในกิจการตามวัตถุประสงค์ของอจน. ๑.๑.๑๓ว่าจ้างหรือมอบให้บุคคลใดประกอบกิจการส่วนหนึ่ง ส่วนใดของ อจน. ๑.๑.๑๔ ประสานงานกับราชการส่วนท้องถิ่น ราชการส่วนภูมิภาค หรือราชการที่เกี่ยวกับการจัดการน้ำเสีย ภายในเขตพื้นที่ที่จัดการน้ำเสีย ๑.๑.๑๕ กระทำการอื่นบรรดาที่เกี่ยวกับหรือเนื่องในการจัดการให้สำเร็จตามวัตถุประสงค์ของอจน. ๑.๒ โครงสร้างและการจัดองค์กรในการดำเนินงาน ๑.๒.๑ งานบริหาร ประกอบด้วย (๑) ฝ่ายบริหารทั่วไป ประกอบด้วย กองธุรการและการประชุม กองจัดซื้อและบริการและกองบุคคลและกิจการสัมพันธ์ (๒) ฝ่ายบัญชีและการเงิน ประกอบด้วย กองบัญชีและตรวจจ่ายกองการเงินและกองงบประมาณ (๓) กองกฎหมาย ๑.๒.๒ งานพัฒนาธุรกิจ ประกอบด้วย (๑) ฝ่ายวางแผนและพัฒนาโครงการ ประกอบด้วย กองนโยบายและแผนหลักกองพัฒนาและวางแผนโครงการและกองประสานงาน (๒) ฝ่ายวิศวกรรม (๓) ฝ่ายวิจัยและเทคโนโลยี ประกอบด้วย กองวิจัยและกองเทคโนโลยีและสารสนเทศ ๑.๒.๓ งานปฏิบัติการ ประกอบด้วย (๑) ฝ่ายจัดการน้ำเสีย ประกอบด้วย กองจัดการน้ำเสียมหานครตอนเหนือและกองจัดการน้ำเสียมหานครตอนใต้ (๒) ฝ่ายสำรวจ ประกอบด้วยกองน้ำทิ้งชุมชนและกองน้ำทิ้งอุตสาหกรรม (๓)ฝ่ายบริการและฐานข้อมูล ประกอบด้วย กองบริการน้ำทิ้ง กองประสานการจัดเก็บค่าบริการและกองสถิติและพัฒนาฐานข้อมูล ๑.๒.๔ สำนักผู้อำนวยการ ๑.๒.๕ สำนักตรวจสอบภายใน ข้อ ๒สรุปอำนาจหน้าที่ที่สำคัญและวิธีการดำเนินงานของหน่วยงานภายใน อจน.มีดังนี้ ๒.๑ งานบริหารมีหน้าที่เกี่ยวกับการดำเนินงานด้านธุรการขององค์การ การจัดซื้อการบริการภายในการบริหารงานบุคคลและอัตรากำลังงานกิจการสัมพันธ์และสวัสดิการการวางระบบและการจัดการทำบัญชีทุกประเภท การตรวจจ่ายการเงินงานกฎหมาย และนิติกรรมสัญญาและประสานงานกับหน่วยงานต่าง ๆ ขององค์การ ๒.๑.๑ ฝ่ายบริหารทั่วไปมีหน้าที่เกี่ยวกับงานด้านธุรการขององค์การ การประชุมคณะกรรมการองค์การ การจัดซื้อว่าจ้างการบริการาภายในงานบุคคล งานกิจการสัมพันธ์การจัดสวัสดิการพนักงาน งานด้านวินัยและการลงโทษและการอุทธรณ์และการร้องทุกข์ (๑) กองธุรการและการประชุม มีหน้าที่เกี่ยวกับงานธุรการ งานสารบรรณขององค์การและงานประชุมคณะกรรมการองค์การ (๒) กองจัดซื้อและบริการ มีหน้าที่เกี่ยวกับการจัดซื้อ ว่าจ้างองค์การ การพัสดุ การบริการภายใน งานยานพาหนะ และการรักษาความปลอดภัยและดูแลรักษาสถานที่ทำการ (๓) กองบุคคลและกิจการสัมพันธ์ มีหน้าที่เกี่ยวกับงานบุคคล การแต่งตั้ง การสอบคัดเลือกการเลิกจ้างการพัฒนาบุคคลการงานระบบงานบุคคลและอัตรากำลังทะเบียนประวัติพนักงาน งานกิจการสัมพันธ์การจัดสวัสดิการให้กับพนักงานการสอบสวนทางวินัยการงลงโทษและการอุทธรณ์และการร้องทุกข์ ๒.๑.๒ ฝ่ายบัญชีและการเงินมีหน้าที่เกี่ยวกับการวางระบบและจัดทำบัญชีทุกประเภทให้สอดคล้องกับระบบงานขององค์การ การตรวจจ่ายสถานะภาพการเงิน การรับจ่ายเงินเก็บรักษาเงินนำเงินเข้าและเบิกเงินจากธนาคารและงานด้านงบประมาณ (๑) กองบัญชีและตรวจจ่ายมีหน้าที่เกี่ยวกับการจัดทำบัญชีรายได้รายจ่ายทั่วไปบัญชีต้นทุนของงานต่าง ๆ จัดทำงบดุลและบัญชีกำไรขาดทุนขององค์การ จัดทำการหนี้และเรียกเก็บหนี้ จัดทำบัญชีควบคุมและตรวจสอบทรัพย์สินถาวร การหักบัญชีค่าเสื่อมและการจำหน่ายทรัพย์สินออกจากบัญชีและการตรวจสอบเอกสารหลักฐานการจ่ายเงินต่างๆ ขององค์การทั้งก่อนจ่ายและหลังจ่าย (๒) กองการเงิน มีหน้าที่เกี่ยวกับการรับจ่ายเงิน เก็บรักษาเงินนำเงินเข้าและเบิกเงินจากธนาคารและจัดทำรายงานทางการเงิน (๓) กองงบประมาณ มีหน้าที่เกี่ยวกับการจัดทำงบประมาณขององค์การ ติดตามการใช้งบประมาณให้เป็นไปตามแผนและติดต่อประสานงานกับหน่วยงานที่เกี่ยวข้องในการดำเนินการเรื่องงบประมาณ ๒.๑.๓ กองกฎหมาย มีหน้าที่เกี่ยวกับกฎหมายต่าง ๆ รวมทั้งการพิจารณาดำเนินการจัดทำนิติกรรมและสัญญา การดำเนินกระบวนการด้านคดีความ ทั้งในชั้นพนักงานสอบสวนพนักงานอัยการและชั้นศาลทุกศาลและการเร่งรัดติดตามทวงถามหนี้สิน ๒.๒ งานพัฒนาธุรกิจมีหน้าที่เกี่ยวกับการกำหนดนโยบายและแผนหลักในการจัดการน้ำเสียการวางแผนและพัฒนาโครงการก่อสร้างระบบบำบัดน้ำเสียรวมในแต่ละเขตพื้นที่จัดการน้ำเสีย ประสานงานกับบริษัทที่ปรึกษาในการศึกษาและดำเนินการต่าง ๆ ในส่วนที่เกี่ยวข้องพิจารณาเสนอแนะแนวทางดำเนินการในการร่วมลงทุนกับเอกชนจัดตั้งบริษัทจัดการน้ำเสียพิจารณาและดำเนินการงานด้านวิศวกรรมเกี่ยวกับการจัดการน้ำเสีย ติดตามและศึกษาเทคโนโลยีใหม่ของระบบบำบัดน้ำเสียการนำน้ำเสียและกากตะกอนที่เกิดจากการบำบัดน้ำเสียมาใช้ให้เป็นประโยชน์ และการผลิตพลังงานจากน้ำเสีย ๒.๒.๑ ฝ่ายวางแผนและพัฒนาโครงการ มีหน้าที่ศึกษารวบรวม ประมวลและวิเคราะห์ข้อมูลสถิติการใช้น้ำเพื่อการวางแผนปรับปรุงแผนแม่บท และการแก้ไขเปลี่ยนแปลงเขตพื้นที่จัดการน้ำเสีย จัดทำข้อเสนอโครงการขอความช่วยเหลือจากสถาบันการเงิน เพื่อใช้ในการวางแผนและพัฒนาโครงการก่อสร้างระบบบำบัดน้ำเสียรวม กำหนดรายละเอียดและเงื่อนไขการว่าจ้าง(Term of Reference) ต่าง ๆ ที่เกี่ยวกับการวางแผน เช่น การว่าจ้างจัดทำหรือปรับปรุงแก้ไขแผนแม่บทในแต่ละพื้นที่จัดการน้ำเสีย การว่าจ้างศึกษาความเหมาะสมหรือความเป็นไปได้(Feasibility Study) ของโครงการก่อสร้างระบบบำบัดน้ำเสียรวมและการว่าจ้างการกำหนดรูปแบบการลงทุนและการคืนทุน คัดเลือก เจรจาและทำสัญญาว่าจ้างบริษัทที่ปรึกษา ควบคุมดูแลการปฏิบัติงานของบริษัทที่ปรึกษาจัดลำดับความสำคัญของโครงการในแผนแม่บทและจัดทำแผนวิสาหกิจ ประสานงานกับส่วนราชการที่เกี่ยวข้องกับการบำบัดน้ำเสียเพื่อปรับแผนงานการดำเนินงานให้สอดคล้องกับแผนแม่บท เจรจาและจัดทำเอกสารประกอบการขอเงินกู้จากสถาบันการเงินทั้งในประเทศและต่างประเทศ (๑) กองนโยบายและแผนหลัก มีหน้าที่ศึกษารวบรวมประมวลและวิเคราะห์ข้อมูลสถิติการใช้น้ำและคุณภาพน้ำในแหล่งน้ำ เพื่อใช้ในการวิจัยและพัฒนาองค์การรวมทั้งกำหนดนโยบายการจัดการน้ำเสียทำการพิจารณาเพื่อกำหนดเพิ่มเติมหรือเปลี่ยนแปลง เขตพื้นที่จัดการน้ำเสีย การกำหนดรายละเอียดและเงื่อนไขการว่าจ้างในการศึกษาปรับปรุงแผนแม่บท จัดทำแผนและโครงการต่าง ๆ รวมทั้งแผนวิสาหกิจ (๒) กองพัฒนาและวางแผนโครงการ มีหน้าที่ในการวางแผนพัฒนาโครงการก่อสร้างระบบท่อรวบรวมน้ำเสียและโรงบำบัดน้ำเสียและโรงงานบำบัดน้ำเสียรวม กำหนดรายละเอียดและเงื่อนไขการว่าจ้างศึกษาความเหมาะสมและความเป็นไปได้ (Feasibility Study) โครงการก่อสร้างระบบบำบัดน้ำเสียรวมและการว่าจ้างศึกษากำหนดรูปแบบการลงทุนและการคืนทุน (๓) กองประสานงาน มีหน้าที่ประสานงานกับหน่วยงานราชการส่วนกลางและส่วนท้องถิ่นที่เกี่ยวข้องกับการบำบัดน้ำเสียในเขตพื้นที่จัดการน้ำเสีย วิเคราะห์ระบบงานและการประสานงานระหว่างองค์การกับบริษัทจัดการน้ำเสีย ประสานงานและติดต่อกับสถาบันหรือองค์กรระหว่างประเทศในการของความช่วยเหลือการขอกู้เงินเพื่อการก่อสร้างระบบบำบัดน้ำเสียรวม ๒.๒.๒ ฝ่ายวิศวกรรม มีหน้าที่กำหนดรายละเอียดและหลักเกณฑ์งานด้านวิศวกรรมสำหรับการว่าจ้างต่าง ๆ เช่น การว่าจ้างออกแบบเบื้องต้นทางด้านวิศวกรรมและการกำหนดมาตรฐานการก่อสร้าง (PerliminaryEngineering Design and Specification) ระบบท่อรวบรวมน้ำเสียและโรงงานบำบัดน้ำเสียและการว่าจ้างบริษัทวิศวกรที่ปรึกษาควบคุมงานออกแบบรวมก่อสร้าง จัดทำเอกสารประกอบการประมูล (Bid Document) โครงการออกแบบรวมก่อสร้าง(Turn Key) ของระบบรวบรวมและบำบัดน้ำเสียรวม คัดเลือก เจรจาและร่วมพิจารณาทำสัญญาว่าจ้างบริษัทวิศวกรที่ปรึกษา ควบคุม ดูแลการปฏิบัติงานของบริษัทวิศวกรที่ปรึกษาติดต่อเจรจาและทำรายละเอียดเงื่อนไขสัญญาการร่วมทุนกับเอกชน วิเคราะห์แผนประเมินผลและติดตามความก้าวหน้าของโครงการ ๒.๒.๓ ฝ่ายวิจัยและเทคโนโลยี มีหน้าที่ติดตามและศึกษาเทคโนโลยีใหม่ของระบบบำบัดน้ำเสียเพื่อนำเทคโนโลยีใหม่ที่เหมาะสมมาประยุกต์ใช้ในโรงงานบำบัดน้ำเสีย โดยคำนึงถึงการเพิ่มประสิทธิภาพ และการประหยัดค่าใช้จ่ายในการบำบัดน้ำเสีย ส่งเสริมประสานและพัฒนาการวิจัยเพื่อนำน้ำเสียกลับมาใช้ให้เป็นประโยชน์การใช้ประโยชน์จากกากตะกอนที่เกิดจากกระบวนการบำบัดน้ำเสีย และการผลิตพลังงานน้ำเสีย ติดต่อกับหน่วยงานต่างประเทศ เพื่อขอความช่วยเหลือหรือขอทุนสนับสนุนการวิจัย การจัดการประชุมวิชาการ การพัฒนาบุคลากรการจัดประชุมฝึกอบรมและการขอผู้เชี่ยวชาญพัฒนาโครงข่ายสารสนเทศเพื่อเป็นศูนย์บริการข้อมูลเกี่ยวกับการบำบัดน้ำเสียเพื่อแลกเปลี่ยนและถ่ายทอดข้อมูลกับส่วนราชการและเอกชนประสานกับหน่วยงานของรัฐและเอกชนที่ให้ทุนสนับสนุนการวิจัยในการกำหนดหัวข้อการวิจัยทางด้านบำบัดน้ำเสีย สำหรับการประกาศให้ทุนการวิจัย (Requestfor Proposal) (๑) กองวิจัย มีหน้าที่ส่งเสริม ประสารและพัฒนาการวิจัยเพื่อนำน้ำเสียกลับมาใช้ให้เป็นประโยชน์การใช้ประโยชน์จากกากตะกอนที่เกิดจากกระบวนการบำบัดน้ำเสียและการผลิตพลังลานจากน้ำเสียจัดประชุมและสัมมนาทางวิชาการในหัวข้อดังกล่าวและในเรื่องที่เกี่ยวกับเทคโนโลยีการบำบัดน้ำเสีย (๒) กองเทคโนโลยีและสารสนเทศ มีหน้าที่ติดตามและศึกษาเทคโนโลยีใหม่ของระบบบำบัดน้ำเสียเพื่อนำเทคโนโลยีใหม่ที่เหมาะสมมาประยุกต์ใช้ในโรงงานบำบัดน้ำเสีย โดยคำนึงถึงการเพิ่มประสิทธิภาพและการประหยัดค่าใช้จ่ายในการบำบัดน้ำเสีย พัฒนาโครงข่ายสารสนเทศเพื่อเป็นศูนย์บริการข้อมูลที่เกี่ยวกับการบำบัดน้ำเสีย เพื่อแลกเปลี่ยนและถ่ายทอดข้อมูลกับส่วนราชการและเอกชนและเพื่อเผยแพร่ประชาสัมพันธ์ให้ความรู้แก่ประชาชนที่สนใจเกี่ยวกับกิจกรรมบำบัดน้ำเสีย ๒.๓ งานปฏิบัติการ มีหน้าที่ในการประสานงานกับผู้เกี่ยวข้องในเรื่องแบบก่อสร้างระบบบำบัดน้ำเสีย การควบคุมการก่อสร้างโรงงานบำบัดน้ำเสียรวมและระบบท่อรวบรวมน้ำเสียควบคุมดูแลให้การจัดการน้ำเสียเป็นไปตามแผนปฏิบัติการสำรวจและตรวจสอบควบคุมการทิ้งน้ำเสียของโรงงานอุสาหกรรม สถานประกอบการ สถานบริการและร้านค้าต่าง ๆ ที่ระบายเข้าสู่ระบบบำบัดน้ำเสียขององค์การหรือนิติบุคคลที่เกี่ยวข้อง จัดเก็บค่าบริการและรวบรวมข้อมูลเพื่อพิจารณาปรับอัตราค่าบริการให้เหมาะสมกับสถานการณ์ทางเศรษฐกิจและสังคม ๒.๓.๑ ฝ่ายจัดการน้ำเสียมีหน้าที่ประสานงานกับบริษัทจัดการน้ำเสีย ในการควบคุมและดูแลการดำเนินงานของระบบบำบัดน้ำเสียรวมในเขตพื้นที่จัดการน้ำเสียที่องค์การรับผิดชอบให้เป็นไปตามสัญญาและเงื่อนไขข้อตกลง (๑) กองจัดการน้ำเสียมหานครตอนเหนือ มีหน้าที่ประสานงานกับหน่วยงานและบริษัทจัดการน้ำเสีย ในการควบคุมและดูแลการดำเนินงานของโรงงานบำบัดน้ำเสียรวม และระบบท่อรวบรวมน้ำเสียในเขตพื้นที่จัดการน้ำเสียในเขตพื้นที่จัดการมหานครตอนเหนือ ให้เป็นไปตามสัญญาและเงื่อนไขข้อตกลง (๒) กองจัดการน้ำเสียมหานครตอนใต้ มีหน้าที่ประสานงานกับหน่วยราชการและบริษัทจัดการน้ำเสีย ในการควบคุมและดูแลการดำเนินงานของโรงงานบำบัดน้ำเสียรวม และระบบท่อรวบรวมน้ำเสียในเขตพื้นที่จัดการน้ำเสียในเขตพื้นที่จัดการนำเสียมหานครตอนให้เป็นไปตามสัญญาและเงื่อนไขข้อตกลง ๒.๓.๒ฝ่ายสำรวจ มีหน้าที่ในการสำรวจ ตรวจสอบ และรายงานการลักลอบปล่อยน้ำเสียของผู้ที่ไม่ทำข้อตกลงขอรับบริการหรือการลักลอบปล่อยน้ำเสียที่มีสารอันตรายเจือปนเกินมาตรฐานกำหนดมาตรฐานน้ำทิ้งของร้านค้าสถานบริการ โรงงานอุตสาหกรรมที่จดอนุญาตให้ระบายน้ำทิ้งเข้าระบบท่อรวบรวมน้ำเสียและติดตามตรวจสอบการร้องเรียน (๑) กองน้ำทิ้งชุมชนมีหน้าที่สำรวจตรวจสอบคุณภาพน้ำทิ้งจากชุมชน สถานบริการและร้านค้าที่ระบายเข้าสู่ท่อรวบรวมน้ำเสียขององค์การ กำหนดมาตรฐานน้ำทิ้งจากสถานประกอบการ สถานบริการและร้านค้ารายงานการลักลอบระบายน้ำเสียของผู้ที่ไม่ทำข้อตกลงขอรับบริการหรือการลักลอบระบายสารอันตรายลงในระบบท่อรวบรวมน้ำเสียขององค์การ (๒) กองน้ำทิ้งอุตสาหกรรม มีหน้าที่กำหนดมาตรฐานและสำรวจตรวจสอบคุณภาพน้ำทิ้งจากโรงงานอุตสาหกรรมที่ระบายเข้าสู่ระบบท่อรวบรวมน้ำเสียขององค์การ ตรวจสอบการลักลอบระบายสารพิษจากโรงงานอุตสาหกรรมกำหนดแนวทางการจัดทำรายงานประจำเดือนคุณภาพน้ำทิ้งจากโรงงานอุตสาหกรรมต่าง ๆให้คำปรึกษาแก่โรงงานอุตสาหกรรมในการบำบัดขั้นต้นของน้ำเสียจากอุตสาหกรรม (Industrial Pre-treatment) ก่อนระบายสู่ระบบท่อรวบรวมน้ำเสียขององค์กร ๒.๓.๓ฝ่ายบริการและฐานข้อมูลมีหน้าที่ในการประสานการจัดเก็บค่าบริการ สร้างและพัฒนาฐานข้อมูลของผู้ใช้บริการ สร้างและพัฒนาโปรแกรมการออกใบเสร็จเรียกเก็บค่าบริการและการเรียกใช้ฐานข้อมูล เสนอวิธีการคำนวณและปรับอัตราค่าบริการต่อคณะกรรมการองค์การจัดทำเอกสารเพื่อเผยแพร่ประชาสัมพันธ์ให้ความรู้แก่ประชาชนที่สนใจเกี่ยวกับกิจกรรมและเทคโนโลยีการบำบัดน้ำเสีย และจัดทำรายงานประจำปีขององค์การ (๑) กองบริการน้ำทิ้ง มีหน้าที่ติดต่อ ประชาสัมพันธ์ให้ชุมชนและอุตสาหกรรมเข้ารับบริการระบายน้ำเสียเข้าสู่ท่อรวบรวมน้ำเสียขององค์การรับคำร้องขอต่อท่อระบายน้ำเสียจากบ้านเรือน สถานบริการร้านค้าและโรงงานอุตสาหกรรมดำเนินการต่อท่อระบายน้ำเสียจากบ้านเรือน สถานบริการร้านค้าและโรงงานอุตสาหกรรมและดำเนินการต่อท่อระบายน้ำทิ้งจากแหล่งดังกล่าวเข้าสู่ระบบท่อรวบรวมน้ำเสีย (๒) กองประสานการจัดเก็บค่าบริการ มีหน้าที่ประเมินและประสานการจัดเก็บค่าต่อท่อน้ำเสียและค่าระบายน้ำเสีย สร้างและพัฒนาโปรแกรม การออกใบเสร็จรับเงินเรียกเก็บค่าบริการและการเรียกใช้ฐานข้อมูล เสนอวิธีคำนวณและปรับอัตราค่าบริการให้เหมาะสมกับสถานการณ์ (๓) กองสถิติและพัฒนาฐานข้อมูลมีหน้าที่รวบรวมข้อมูลเกี่ยวกับสถิติสำมะโนประชากรและสำมะโนครัว สถิติการใช้น้ำและปริมาณน้ำเสียจากครัวเรือน และสถิติปริมาณและประเภทน้ำทิ้งของโรงงานอุตสาหกรรมจัดทำฐานข้อมูลสัมพันธ์ พัฒนาระบบการจัดเก็บข้อมูล เพื่อให้ง่ายต่อการแลกเปลี่ยนและถ่ายทอดข้อมูล พัฒนาและรวบรวมระบบข้อมูลทางด้านภูมิศาสตร์สารสนเทศเพื่อช่วยในการวางแผนกำหนดแนวท่อรวบรวมน้ำเสีย และประกอบการคัดเลือกสถานที่ตั้งโรงบำบัดน้ำเสีย ๒.๔ สำนักผู้อำนวยการ มีหน้าที่เกี่ยวกับงานธุรการและงานเลขานุการของผู้อำนวยการงานประชาสัมพันธ์ทั้งภายในและภายนอกองค์การ ๒.๕ สำนักตรวจสอบภายในมีหน้าที่เกี่ยวกับการตรวจสอบการปฏิบัติงานของหน่วยงานต่าง ๆ ขององค์การ รวมทั้งตรวจสอบหลักฐานเอกสารทางการบัญชี การเงิน เงินสด การทำสัญญาการจัดซื้อพัสดุการเบิกจ่าย การลงบัญชี การจัดเก็บรักษาพัสดุและทรัพย์สิน ให้เป็นไปตามกฎหมายข้อบังคับ ระเบียบ คำสั่ง และแบบแผนขององค์การเพื่อให้งานขององค์การเป็นไปอย่างถูกต้อง เหมาะสมมีประสิทธิภาพสมตามความมุ่งหมายขององค์การ ข้อ ๓สถานที่ติดต่อเพื่อขอรับข้อมูลข่าวสาร หรือคำแนะนำในการติดต่อกับ อจน.ตั้งอยู่เลขที่ ๔๐๘/๖๐ อาคารพหลโยธินเพลส ชั้น ๑๕ถนนพหลโยธิน เขตพญาไท กรุงเทพมหานคร๑๐๔๐๐ โทรศัพท์ ๖๑๙-๐๗๐๐ โทรสาร๖๑๙-๐๖๘๗-๘ ประกาศ ณวันที่ ๒๒ กรกฎาคม พ.ศ. ๒๕๔๑ อโนทัย อุเทนสุต ผู้อำนวยการองค์การจัดการน้ำเสีย[รก.๒๕๔๑/พ๖๔ง/๒๔/๒๔มกราคม ๒๕๔๑]